Kerk instrumente kwyt ná geraas-klagFoto: Verskaf. Daar is Sondag op die Forward in Faith Ministries-kerk in die Alberton-omgewing se kerkinstrumente beslag gelê ná verskeie geraasverwante klagtes. Kobeli Mokheseng, woordvoerder van die Ekurhuleni metropolisie (EMPD), het gesê die voorval het omstreeks 10:15 op die hoek van Helston- en Voortrekkerstraat plaasgevind. “Daar is beslag gelê op tromme, luidsprekers, klankmengers en ’n klawerbord,” het Mokheseng gesê. Die kerk is ook ’n boete van R1 500 opgelê.